Četvrtak, 14.5.2020.

**Dobro jutro, dragi đaci!**



**HRVATSKI JEZIK**

Pripremite udžbenik Zlatna vrata 3, str.138., 139.

**Pročitaj pjesmu Naš brod, Mladen Pokić.**

Usmeno odgovori na pitanja, str. 139.

**U bilježnicu piši:**

**Naš brod**

**Mladen Pokić**

**Pjesnik obitelj uspoređuje s brodom.**

**Svaki član na brodu i u obitelji ima važnu ulogu.**

**(**Napiši niz od **deset imenica** koje kazuju što je za tebe obitelj.)

**Obitelj:**

**Riješite zadatke iz radne bilježnice, str. 117**.( fotografiraj i pošalji učiteljici)

Naučite pjesmu izražajno čitati.

**Free Yes Cliparts, Download Free Clip Art, Free Clip Art on ...SAMOPROCJENA**

Pročitaj tvrdnje. Ako se slažeš s tvrdnjom stavi znak .

Čitam sigurno.

Sve riječi izgovaram točno.

Pazim na znakove na kraju rečenica.

**PRIRODA I DRUŠTVO**

**ZADACI (Riješi u bilježnicu)**

* Napiši 4 zanimljivosti o životinji po kojoj je naš novac dobio ime: KUNA.
* Istraži i zapiši što se nalazi na kovanicama i novčanicama hrvatskog novca (kovanice: 1, 2 ,5 ,10, 20, 50 lipa,

novčanice: 10 kn, 20 kn, 50 kn, 100 kn, 200 kn, 500 kn, 1000 kn)

* Nalazi li se na ijednoj novčanici hrvatskog novca ženska osoba? Što misliš o tome? Bi li trebale novčanice na sebi imati bitne slike ženskih osoba iz hrvatske povijesti ?

**(fotografiraj i pošalji učiteljici do 19.5.2020.)**

**IZRADA VLASTITOG NOVCA (KOVANICE)**

Uzmite ostatak plastelina ili stari rad od plastelina i formirajte krug (veličine vašeg dlana i neka bude debljine 2 prsta)

Kada ste formirali krug omotajte ga aluminijskom folijom (omotajte nekoliko puta preko plastelina jer će jedan komad biti pretanak)

Nakon toga istražite koje su to zaštićene životinje na području Hrvatske i odaberite jednu od njih.

Naziv te životinje gornjim dijelom olovke (kojim NE pišete) izradite točkanjem po foliji (naziv neka bude uz rubove vaše kovanice kako je i na kovanicama hrvatskog novca, a na sredini točkanjem napravite broj koji označava koliko kuna vrijedi)

Flomasterom istaknite ono što ste točkanjem napravili na foliji.

**(fotografiraj i pošalji u grupu do 19.5.2020.)**

**GLAZBENA KULTURA**

Pripremite udžbenik str. 64.-65., CD...

**Pročitaj naglas pjesmu Dohvati mi, tata, Mjesec.**

**Nauči je pjevati uz CD. Zapamti melodiju, ritam i tekst pjesme.**

( snimi zvuk i pošalji učiteljici)

Zatim slušaj  **skladbu Claudea Debussyja *Mjesečina***

U bilježnicu prepiši:

Dohvati mi, tata, Mjesec (pjesma)

Mjesečina (skladba)

Mjesečina je treći stavak poznate Debussyjeve *Suite bergamasque* (*Bergamske* *suite*) pisane za glasovir, ovdje u izvedbi harfe uz pratnju orkestra.

Ugođaj: nježan i spokojan

Slike koje zamišljaš slušajući skladbu izrazi stihovima u činkvini.

Upute za pisanje činkvine:

1. stih: imenica kojom izražavamo temu;

2. stih: dva pridjeva koja opisuju imenicu u prvom stihu;

3. stih: tri glagola;

4. stih: jednostavna rečenica (od četiri riječi) kojom izražavamo osjećaje prema temi;

5. stih: jedna riječ koja označava sažetak, bit teme;

**Činkvinu – pjesmicu od pet stihova fotografiraj i pošalji u grupu.**

